stanford-oval/wikipedia huggingface dataset:
מאז'ור (סדרת טלוויזיה)

| --- | --- |

כרזת העונה הראשונה
 סוגה:  דרמה המשכית   מתח   פעולה
 יוצרים:  אלכסנדר צקאלו 
 כותבים:  Yury Burnosov 
 בימוי:  נורבק אגן 
 שחקנים:  פאבל פרילוצ'ני
 פרסים:  פרס TEFI
 פסקול:  פאבל יסנין
 ארץ מקור:  רוסיה רוסיה
 שפות:  רוסית
 מספר עונות:  3
 מספר פרקים:  40
 הפקה
 מפיק:  אלכסנדר צקאלו, רוסלן סורוקין 
 מפיקים בפועל:  אלכסנדר צקאלו
 חברת הפקה:  Sreda
 הפצה:  נטפליקס
 אתר צילומים:  סנקט פטרבורג, קייב ומוסקבה
 צלמים:  אולוגבג חמרייב 
 מוזיקה:  פאבל יסנין
 אורך פרק:  45 דקות
 שידור
 רשת שידור:  ערוץ 1
 פורמט (תמונה):  HDTV1080
 תקופת שידור מקורית:  15 בדצמבר 2014 – הווה
 קישורים חיצוניים
 http://www.sredatv.ru/projects/tvseries/major
 דף התוכנית ב-IMDb
 
מז'ור (ברוסית: Мажор; שווקה במדינות המערב בשם "Silver Spoon" - כפית של כסף) הוא סדרת טלוויזיה רוסית מז'אנר הפעולה והמתח בכיכובו של פאבל פרילוצ'ני בתפקיד הראשי. בכורת העונה הראשונה התקיימה ב-15 בדצמבר 2014 בערוץ הראשון.
ב-14 בנובמבר 2016 שודר פרק הבכורה של העונה השנייה. בסתיו 2016 נטפליקס רכשה את זכויות ההפצה והוא משווק דרכה בשם "כפית כסף". באביב 2017 זכויות השידור נמכרו לארצות הברית, גרמניה ופולין. ב-7 ביוני 2017, הסדרה חודשה לעונה שלישית ואחרונה, בת 16 פרקים. צילומי העונה החלו ב-2 באוגוסט 2017 והושלמו ב-16 בינואר 2018 בסנקט פטרבורג. פרק הבכורה של העונה השלישית שודר ב-29 באוקטובר 2018. ב־2 בינואר 2021 יצא בשרת Kinopoisk HD סרט באורך מלא, כאשר ביוני 2019 החלו במוסקבה צילומי העונה הרביעית, ששודרה בשנת 2022. הוזמנה עונה חמישית.
לסרט הופקו סרטי ספין-אוף: מאז'ור (2021), מז'ור בסוצ׳י (2023) ומאז׳ור בדובאי (2025).
עלילה > עונה 1

איגור סוקולובסקי הוא בנו של איש עשיר ובעל השפעה בממשל. עם תואר במשפטים, הוא לא ממהר למצוא לעצמו עבודה ויוצא לבלות במועדוני לילה. בהגנה על החבר שלו הוא מוצא עצמו מעורב בקטטה עם שוטר. כשהמקרה מגיע לידיעתו, ולדימיר סוקולובסקי מחליט לשלול מהבן שלו את כל מה שיש לו ולשלוח אותו לעבוד במשטרה תחת פיקודו של סגן-אלוף פריאניקוב. בהתחלה איגור מתחיל לתעב את החיים החדשים שלו, אבל אחרי שמושפל על ידי חבריו, הופך בהדרגה לאדם בעל אחריות, הוא מתאהב בקפטנית ויקטוריה רודיונובה ומחליט לנסות למצוא את הרוצח של אמו.
עלילה > עונה 2

בתחילת העונה השנייה איגור סוקולובסקי משוחרר מהכלא, כתב אישום על ניסיון רצח איש העסקים איגנאטייב מוסר והוא יוצא לחופשי במטרה לנקום, מאחר שהוא מאמין שאיגנאטייב אשם במות ההורים שלו. הוא חוזר לשירות המשטרה ועומד בראש החברה של אביו, שעברה אליו בירושה ומנהל רומן עם קטיה, בתו של איגנאטייב. הסכסוך בינו לדנילה קורוליוב נמשך בשל משיכת שניהם לוויקטוריה בעוד לאיגור עדיין יש רגשות כלפי ויקטוריה, כל יום שעובר ממחיש לו את היעד הסודי שלו — להרוס את איגנאטייב.
עלילה > עונה 3

בעונה השלישית איגור סוקולובסקי כבר מזמן חדל להיות אותו בחור רעב להצלחה מהמשטרה – שבכלל נשלח לשרת בה מתוך אילוץ והכרח. מותה בעבר הרחוק של אמו והמוות האחרון של אביו – הם שני האירועים שמעצבים את חייו והוא הופך להיות איש מקצוע שבכל יום עובד על חשיפת עבירות שונות, אבל החקירה העיקרית שלו מעמידה את חייו בפני אתגרים חדשים. כדי לנקום את מותו של אביו, עליו ללמוד את האסטרטגיות של העסק וכדי להעניש את הרוצח של אמו, עליו לשלוט במשהו חדש לגמרי. והדבר הכי קשה הוא להישאר במסגרת החוק והשאלה היא, האם יש לו את האמצעים החוקיים כדי להעניש את הרוצח?
שחקנים ודמויות

פאבל פרילוצ'ני — איגור סוקולובסקי
דמיטרי שבצ'נקו — אנדריי פריאניקוב, סגן-אלוף, ראש מחלקת המשטרה.
קארינה ראזומובסקאיה — ויקטוריה רודיונובה, ראש המחלקה לחקירות פליליות, הקפטנית במשטרה.
אלכסנדר אובלאסוב — יבגני אווריאנוב, קצין ביטחון
דניס שבדוב (עונות 1–2) — דנילה (דן) איוואנוביץ' קורוליוב, בלש במשטרה.
ניקיטה פנפילוב (עונות 1–2) — סטס (סטניסלב אנאטולייביץ') אגאפוב, חבר (ואז אויב) של איגור, מכור לסמים
אלכסנדר דיאצ'נקו (עונה 1) — ולדימיר יאקובלביץ' סוקולובסקי, אביו של איגור, איש עסקים
איגור ג'יג'יחין (עונות 1–2) — ארקדי איגנאטייב, איש עסקים, המתחרה ושותף לשעבר של סוקולובסקי האב
אנה אנדרוסנקו (עונה 1) — לרה אגאפובה, אחותו של סטס ולשעבר כלתו של איגור
פאבל צ'ינארוב (עונה 3)
אנדריי אורגנט (עונה 3)
הערות שוליים

↑  מילולית ניתן לתרגם כמפונק, מאחר שהשם נובע ממילת הסלנג מז'ור, במשמעות של "מפונק", אך הסדרה לא הופצה בישראל ואין לה שם רשמי
↑  Цекало пишет сценарий второго сезона сериала “Мажор”, bloknot.ru
↑  Netflix buys Russian police drama ‘Silver Spoon’ for global market
↑  Александр Цекало: «Мы всё-таки ещё советские люди, а не российский народ», republic.ru
↑  «Мажор. Фильм» покажут в интернете 2 января
↑  Продолжению «Мажора» быть
ג'וליה גארנר

| --- | --- |

גארנר, 2020
 לידה:  1 בפברואר 1994 (בת 31) הברונקס, ניו יורק, ארצות הברית 
 מדינה:  ארצות הברית ארצות הברית
 תקופת הפעילות:  מ-2010 
 מקום לימודים:  Eagle Hill School 
 בן או בת זוג:  מארק פוסטר (2019–?) 
 פרסים והוקרה:  פרס אמי לשחקנית המשנה הטובה ביותר בסדרת דרמה (2019)  פרס אמי לשחקנית המשנה הטובה ביותר בסדרת דרמה (2020)  בפסקה זו רשומה אחת נוספת שטרם תורגמה 
 פרופיל ב-IMDb
 
גארנר, 2020
ג'וליה גארנר (באנגלית: Julia Garner; נולדה ב-1 בפברואר 1994) היא שחקנית אמריקאית-יהודייה ממוצא ישראלי. זוכת שלושה פרסי אמי ופרס גלובוס הזהב עבור משחקה בסדרת הפשע "אוזרק" (2017–2022) מבית נטפליקס. בהמשך, גילמה את אנה סורוקין בסדרת דרמת הפשע של נטפליקס, "להמציא את אנה" (2022), ועבור תפקידה זה הייתה מועמדת לפרס אמי.
ביוגרפיה

גארנר נולדה בריברדייל שברובע הברונקס, ניו יורק. אמה תמי גינגולד היא שחקנית עבר ישראלית שירדה לארצות הברית. אביה תומאס גארנר, הוא מורה לאמנות ממשפחה נוצרית מאוהיו.
קריירה

תפקידה הראשון בקולנוע היה בסרט המתח "מרתה מרסי מיי מרלין" מ-2011, לצד אליזבת אולסן. ב-2012 כיכבה בסרט "Electrick Children". בנוסף, באותה שנה שיחקה בסרט "כמה טוב להיות פרח קיר" בכיכובם של אמה ווטסון ועזרא מילר. היא הופיעה בסרטי האימה "אנחנו מה שאנחנו" (אנ') ו-"The Last Exorcism Part II". ב-2014 שיחקה בסרט ההמשך "עיר החטאים: עלמה להרוג", לצד ג'וזף גורדון-לוויט. באותה שנה שיחקה גם בסרט הדרמה "חדי קרן", לצד נטליה דייר. ב-2015 כיכבה בדרמה-הקומית "סבתא" לצד לילי טומלין. ב-2016 שיחקה בקומדיה "החופשה הראשונה" לצד זואי דויטש. ב-2017 שיחקה בסרט "הקיץ הארוך והלח ..." לצד ג'ונו טמפל.
בין השנים 2015–2018 שיחקה בסדרה "האמריקאים" ברשת FX, בדמותה של קימברלי (קימי) ברילנד.
בשנים 2017–2022 שיחקה בתפקיד רות' לאנגמור, בסדרת דרמת הפשע "אוזרק" מבית נטפליקס. על תפקידה בסדרה זו היא זכתה ב-2019 וב-2020 וב-2022 בפרס אמי לשחקנית המשנה הטובה ביותר בסדרת דרמה, וכן זכתה ב-2023 בפרס גלובוס הזהב על תפקיד זה, בקטגוריה דומה.
ב-2018 שיחקה במיני-סדרה "וייקו", ובמקביל כיכבה בסדרת פשע אמיתי בשם "ג'ון הנבל", ברשת בראבו האמריקאית וכן בנטפליקס (מחוץ לאמריקה), בתור טרה ניואל, בתה הצעירה של דברה. כמו כן, שיחקה בסדרה "מטורף" מבית נטפליקס, בה גילמה את אלי לנדסברג, אחותה של הדמות שגילמה אמה סטון.
בשנת 2019,כיכבה גארנר בסרט דרמה "עוזרת אישית" (אנ') בתור ג'יין.
במהלך 2022 כיכבה גם בסדרת דרמת הפשע מבית Netflix "להמציא את אנה", המבוססת על סיפור אמיתי, בה היא מגלמת את אנה (סורוקין) דלווי, נוכלת רוסייה שהתחזתה ליורשת מיליונים גרמנייה. בהגיעה לניו יורק, היא הצליחה למשוך בעורמה כספים מבנקים, להימלט מבתי מלון מבלי לשלם ואף לעקוץ את חבריה המיליונרים.
ב-2023 נבחרה לשמש כפרנזטורית חדשה בקמפיין טלוויזיוני פרסומי של מכונות הקפה מבית Nespresso.
חיים אישיים

בדצמבר 2019 נישאה גארנר לזמר האמריקאי מארק פוסטר (אנ'), סולן להקת Foster the People, כחצי שנה לאחר שהתארסו.
בראיונות לעיתונאי אבנר שביט, גארנר סיפרה שהיא מגדירה עצמה גם כ"חצי-ישראלית". קרובי משפחתה מצד אמה מתגוררים בישראל, והיא אף מגיעה לבקרם לעיתים קרובות. כמו כן, היא מבינה עברית בזכות אמה שמדברת בה בבית, אך גארנר לא שולטת בשפה ברמת הדיבור..
אקטיביזם

באוקטובר 2023, גארנר, יחד עם שחקנים, קומיקאים ומנהלי בידור מהוליווד חתמו על מכתב פתוח לנשיא ביידן. הם קראו לשחרור בני ערובה המוחזקים על ידי ארגון הטרור חמאס. הקמפיין שהושק לצד המכתב נקרא #NoHostageLeftBehind. המכתב מדגיש את הרצון לחופש הן לישראלים והן לפלסטינים לחיות בשלום ומגנה את האלימות של חמאס.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2011 | מרתה מרסי מיי מרלין | שרה |  |
| 2012 | Electrick Children | רייצ'ל מק'נייט |  |
| 2012 | כמה טוב להיות פרח קיר | סוזן |  |
| 2012 | לא מתפוגג | נערה באוטו |  |
| 2013 | אנחנו מה שאנחנו (אנ') | רוז פארקר |  |
| 2013 | The Last Exorcism Part II | גוון |  |
| 2013 | שיעור מוחות | שאונה הולדר |  |
| 2014 | חדי קרן | קסידי |  |
| 2014 | עיר החטאים: עלמה להרוג | מארסי |  |
| 2015 | סבתא | סייג' |  |
| 2016 | החופשה הראשונה | טינסלי |  |
| 2017 | Tomato Red (Tomato Red: Blood Money) | ג'מאלי מרידו |  |
| 2017 | הקיץ הארוך והלח ... | קתרין |  |
| 2017 | Everything Beautiful Is Far Away | רולה |  |
| 2019 | עוזרת אישית (אנ') | ג'יין | מועמדת פרס אינדפנדנט ספיריט לשחקנית הטובה ביותר (אנ') (2020) |
| 2023 | The Royal Hotel | האנה |  |
| 2024 | דירה 7א | טרזה "טרי" ג'ונופריו |  |
| 2025 | איש הזאב | שארלוט |  |
| 2025 | ארבעת המופלאים: צעדים ראשונים | שאלה-בל / הגולשת הכסופה (אנ') |  |
| 2026 | Weapons |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2015–2018 | האמריקאים | קימברלי (קימי) ברילנד | 10 פרקים |
| 2016 | בנות | שותפתה לחדר של צ'ארלי | פרק: "The Panic in Central Park" |
| 2016–2018 | גט-דאון | קלאודיה גאנס | 2 פרקים |
| 2017–2022 | אוזרק | רות' לאנגמור | תפקיד ראשי (4 עונות); 37 פרקים פרס אמי לבידור בפריים טיים לשחקנית משנה בסדרת דרמה (אנ') (2019, 2020, 2022) מועמדת פרס גילדת שחקני המסך על הופעה יוצאת מן הכלל של שחקנית בסדרת דרמה (אנ') (2018, 2020, 2022) |
| 2018 | וייקו | מישל ג'ונס | מיני-סדרה |
| 2018 | מטורף | אלי לנדסברג | מיני-סדרה |
| 2018–2019 | ג'ון הנבל | טרה ניואל | תפקיד ראשי (עונה 1); 8 פרקים |
| 2019 | אהבה מודרנית | מאדי | 2 פרקים |
| 2020 | רובוט צ'יקן | דמויות שונות | דיבוב; פרק: "Callie Greenhouse in: Fun. Sad. Epic. Tragic" |
| 2022 | להמציא את אנה | אנה (סורוקין) דלבי | תפקיד ראשי; 9 פרקים מועמדת פרס אמי לבידור בפריים טיים לשחקנית ראשית במיני-סדרה או בסרט (אנ') (2022) מועמדת פרס גילדת שחקני המסך לשחקנית הטובה ביותר בסרט טלוויזיה או במיני-סדרה (אנ') (2022) |
הערות שוליים

↑  הקיץ הארוך והלח ..., באתר itunes.apple.com
1 2 3 4  איתי יעקב, הסטייל של ג'וליה גארנר: זוכת האמי הצעירה מוצאת את מקומה באופנה, באתר Xnet‏, 11 בנובמבר 2019
↑  אבנר שביט, ברלין‏, ריאיון עם ג'וליה גארנר שמכריזה "ישראל היא ביתי השני שלי. אני שמחה שהסרט שלי מופץ אצלכם", באתר וואלה, 28 באפריל 2021
↑  אבנר שביט, ברלין‏, ריאיון עם ג'וליה גארנר שמכריזה "ישראל היא ביתי השני שלי. אני שמחה שהסרט שלי מופץ אצלכם", באתר וואלה, 28 באפריל 2021
↑  אבנר שביט, ברלין‏, ריאיון עם ג'וליה גארנר שמכריזה "ישראל היא ביתי השני שלי. אני שמחה שהסרט שלי מופץ אצלכם", באתר וואלה, 28 באפריל 2021
↑  Matt Donnelly, Hollywood Stars and Executives Thank President Biden for Leadership, Call for Release of All Hamas Hostages, Variety, ‏2023-10-23 (באנגלית אמריקאית)
| פרס גלובוס הזהב לשחקנית המשנה הטובה ביותר בסדרת טלוויזיה, מיני-סדרה או סרט טלוויזיה |
| --- | --- | --- |
| סדרת טלוויזיה 1970–1979 | גייל פישר (1970) • סו אן לנגדון (1971) • רות באזי (1972) • אלן קורבי (1973) • בטי גארט (1974) • הרמיוני באדלי (1975) • ג'וזט באנזט (1976) • פולי הולידיי (1978) • פולי הולידיי (1979) |  |
| סדרה, מיני סדרה או סרט טלוויזיה 1980–2021 | ואלרי ברטינלי/דיאן לאד (1980) • ואלרי ברטינלי (1981) • שלי לונג (1982) • ברברה סטנוויק (1983) • פיי דאנאוויי (1984) • סילביה סידני (1985) • אוליביה דה הבילנד (1986) • קלודט קולבר (1987) • קתרין הלמונד (1988) • איימי מאדיגן (1989) • פייפר לורי (1990) • אמנדה דונוהו (1991) • ג'ואן פלורייט (1992) • ג'וליה לואי-דרייפוס (1993) • מירנדה ריצ'רדסון (1994) • שירלי נייט (1995) • קתי בייטס (1996) • אנג'לינה ג'ולי (1997) • פיי דאנאוויי/קמרין מנהיים (1998) • ננסי מרצ'נד (1999) • ונסה רדגרייב (2000) • רייצ'ל גריפית'ס (2001) • קים קטרל (2002) • מרי-לואיז פרקר (2003) • אנג'ליקה יוסטון (2004) • סנדרה או (2005) אמילי בלאנט (2006) • סמנתה מורטון (2007) • לורה דרן (2008) • קלואי סביני (2009) • ג'יין לינץ' (2010) • ג'סיקה לאנג (2011) • מגי סמית' (2012) • ז'קלין ביסט (2013) • ג'ואן פרוגט (2014) • מאורה טיירני (2015) • אוליביה קולמן (2016) • לורה דרן (2017) • פטרישה קלארקסון (2018) • פטרישה ארקט (2019) • ג'יליאן אנדרסון (2020) • שרה סנוק (2021) |  |
| סדרה מוזיקלית, קומדיה או דרמה 2022–היום | ג'וליה גארנר (2022) |  |
| מיני סדרה או סדרת אנתולוגיה או סרט טלוויזיה 2022–היום | ג'ניפר קולידג' (2022) • אליזבת דביקי (2023) • ג'סיקה גאנינג (2024) |  |
| --- | --- |
בקרת זהויות :  PLWABN: 9812371212105606  BIBSYS: 12066190  BnF: cb16711572w (data)  GND: 1119837731  ISNI: 0000 0004 1878 5766  LCCN: no2016019904  NLK: KAC2020P4952  NTA: 400428091  SUDOC: 17564621X  VIAF: 305246954   WorldCat (עם VIAF): 305246954
גרשון טץ

גרשון טץ (1914 - 20 בנובמבר 2000) היה ראש עיריית נהריה הראשון עם הקמת המדינה (1947–1974) - ראש המועצה השלישי של העיר נהריה מהקמתה.
ביוגרפיה

טץ נולד בראסיין, ליטא. עם הגעתו לישראל בשנת 1933, השתקע בנהריה והתמנה למזכיר מועצת הפועלים הראשון. בשנת 1941 נבחר לתפקיד סגן ראש המועצה. ב-18 בדצמבר 1947 נבחר לתפקיד ראש המועצה לאחר התפטרותו של ד"ר ארנולד כהאן ולאחר מכן הפך לראש העיר הראשון של נהריה בשנת 1961. בתקופת כהונתו הפכה נהריה ממושבה חקלאית בת כ-1200 אנשים לעיר תיירות, העיר היהודית הראשונה והגדולה בגליל המערבי בת כ-25,000 תושבים. הוא כיהן בתפקידו עד ל-5 בפברואר 1974 והיה לראש העיר הוותיק ביותר בישראל באותה העת.
גרשון טץ נפטר בנובמבר 2000 בגיל 86, והובא למנוחות בבית העלמין הישן בנהריה.
פרסים והוקרה

בשנת 1972 זכה טץ לפרס הוקרה מהמרכז השלטון המקומי בישראל.
הנצחה

על שמו קרויה השכונה הצפונית ביותר של נהריה (שהיא גם שכונת החוף הצפונית בישראל), קריית גרשון טץ, מערבית לקיבוץ גשר הזיו ודרומית מזרחית לחוף אכזיב.
הערות שוליים

1 2  יואל דר, נהריה בת 25 - רב חלקו של גרשון טץ, ראש העיר זה 29 שנים רצופות בפיתוח העיר, דבר, 9 במרץ 1970
↑  בכפר - חילופי גברא בנשיאות מועצת נהריה, גרשון טץ נבחר נשיא המועצה, דבר, 21 בדצמבר 1947
↑  יואל דר, עם קבלת פרס ההוקרה, דבר, 20 באוקטובר 1972
| --- | --- |
בקרת זהויות :  NLI: 987007380695605171  VIAF: 30152199221714281378   WorldCat (עם VIAF): 30152199221714281378
קיארה פראני

| --- | --- |

 לידה:  7 במאי 1987 (בת 37) קרמונה, איטליה 
 מדינה:  איטליה איטליה
 השכלה:  אוניברסיטת בוקוני 
 תקופת הפעילות:  מ-2009 
 בן או בת זוג:  פדץ (1 בספטמבר 2018–?) 
 מספר צאצאים:  2 
 www.theblondesalad.com
 
קיארה פראני (באיטלקית: Chiara Ferragni, נולדה ב-7 במאי 1987) היא אשת עסקים, דוגמנית ואושיית אופנה איטלקית.
נחשבת לבלוגרית האופנה המפורסמת בעולם, בעלת הבלוג "The Blonde Salad" (הסלט הבלונדיני בתרגום חופשי).
ביוגרפיה

קיארה פראני נולדה בקרמונה בצפון איטליה, לרופא שיניים, מרקו פראני ומרינה די גוארדו, סופרת מצפון איטליה.
בשנת 2009 החלה פראני לפרסם את הבלוג שלה "The Blonde Salad", וכיום הוא מתופעל על ידי צוות של עשרה אנשים. באותן שנים היו לבלוג שלה כ-12 מיליון כניסות בחודש.
ב-2011 הגדיר אותה המגזין ניו יורק כאחת הפריצות הגדולות של השנה בתחום אופנת הרחוב (street-style).
קיארה למדה משפטים באוניברסיטת בוקוני (אנ') אך לא סיימה את התואר.
פראני מדגמנת עבור מותגים רבים ומשתתפת בפורמטים טלוויזיוניים שונים, ביניהם המותגים, לואי ויטון, פנטן, פנדי, Guess ,Tod's ועוד. היא השתתפה בעיצוב קו הנעלים של Steve Madden באביב 2014, והייתה הפרזנטורית של TRL Awards, כמו כן היא הבלוגרית הראשונה שכיכבה על השער של מגזין "ווג", הספרדי באפריל 2015.
פראני פעילה מאוד באינסטגרם ובחשבון שלה מעל 26 מיליון עוקבים. לפי פרסומים היא מרוויחה כ- $12,000 לפרסום של פוסט ממומן.
בינואר 2015, הבלוג וקו הנעלים של פראני Chiara Ferragni Collection, נלמדים בבית הספר למנהל עסקים של אוניברסיטת הרווארד.
ביולי 2017 פתחה פראני את החנות שלה Chiara Ferragni Collection במילאנו.
בספטמבר 2017, דורגה פראני ראשונה, ברשימת האנשים הכי המשפיעים בתחום האופנה של המגזין פורבס(Forbes Top Influencers).
במאי 2018, הכריז המגזין Footwear News על פראני "אחת האמהות הכי משפיעות בתעשיית האופנה".
בשנת 2024 נקלעה פראני לצרות משפטיות, במסגרתן קיבלה דו"ח של 1.2 מיליון יורו על הטעיית צרכנים בקמפיין התרמה. פראני שיווקה עוגת פאנדורו תחת שמה והבטיחה לצרכנים שהרווחים ייתרמו למרכז לחקר סרטן העצמות בבית חולים בטורינו, אבל בפועל הרווחים לא הועברו. בדצמבר 2024 בוטלה תובענה ייצוגית שהוגשה נגדה, לאחר שהוסכם על הסדר פשרה מחוץ לכותלי בית המשפט. על פי ההסדר, פראני תשלם פיצוי בסך 150 אירו ל-300 הצרכנים שיוצגו בתביעה, ובנוסף לכך תתרום 200,000 אירו לעמותה המסייעת לנשים שנפגעו מאלימות.
חיים אישים

פראני נשואה לראפר האיטלקי פדריקו לוסיה, הידוע בכינויו פדז.
הם התארסו בהופעה שלו בורונה אל מול המצלמות, החתונה התקיימה בנוטו, סיציליה בספטמבר 2018.
לזוג יש 2 ילדים, בן בשם לאון (בשם מקוצר ליאו) ובת בשם ויטוריה (ויטו) והם גרים בין מילאנו ולוס אנג'לס. השניים נפרדו בפברואר 2024.
הערות שוליים

↑  Slideshow: The Week in Street Style, The Cut (באנגלית)
↑  מורן לונדון, המלכה קיארה הראשונה, באתר כלכליסט, 20 במאי 2015
↑  Julia Horniacek, Chiara Ferragni Is The First Blogger to Cover 'Vogue,' Gigi Hadid Takes Miami, Fashionista (באנגלית)
↑  Vincent Dessain, Sandrine Crener, Kristina Maslauskaite, Anat Keinan, The Blonde Salad, 2015-01-09
↑  Clare O'Connor, Forbes Top Influencers: Instagram 'It' Girl Chiara Ferragni On Building A Fashion Empire, Forbes (באנגלית)
1 2  מערכת mako סלבס, ‏אחרי 7 שנות נישואים: קיארה פראני ובעלה הזמר פדז נפרדים, באתר ‏מאקו‏, 22 בפברואר 2024
↑  Il caso del pandoro, Chiara Ferragni dona 200mila euro per le donne vittime di violenza, Agenzia ANSA, ‏28 בדצמבר 2024 (באיטלקית)
↑  החבר של הבלוגרית המצליחה בעולם לא פחות לוהט ממנה | Fashion Forward | אופנה, באתר fashionforward, ‏2016-11-16
| --- | --- |
בקרת זהויות :  ICCU: RMSV989509  LCCN: n2021066975  MusicBrainz: 7bfe3d19-c78b-4812-a439-cb311879fd35  VIAF: 7163936215000831743   WorldCat (עם VIAF): 7163936215000831743
אנקאנטו

| --- | --- |

כרזת הסרט העברית
 בימוי:  ג'ארד בוש, ביירון הווארד, Charise Castro Smith 
 הופק בידי:  קלארק ספנסר  איווט מרינו פלורס
 תסריט:  ג'ארד בוש, Charise Castro Smith 
 עריכה:  טים מרטנס 
 מדבבים:  סטפני באטריז (מיראבל מדריגל) ג'ון לגוויזאמו (ברונו מדריגל) דיאן גוררו (איסבלה מדריגל) ג'סיקה דארו (לואיסה מדריגל) Rhenzy Feliz Carolina Gaitán Adassa אנג'י ספדה María Cecilia Botero וילמר ולדראמה 
 מדבבים בעברית:  מאיה מיטלפונקט, מיקי קם, עידו מוסרי, זוהר מידן, אלונה אלכסנדר, שירלי לילו, מולי שולמן, מונה מור, חנאנאל אדרי, גילן שחף, איתמר אולייר, גלעד שמואלי, יעל עמית.
 מוזיקה:  ג'רמיין פרנקו
 מדינה:  ארצות הברית, קולומביה 
 חברת הפקה:  אולפני ההנפשה של וולט דיסני
 חברה מפיצה:  סרטי אולפני וולט דיסני
 שיטת הפצה:  הפצה לאולמות הקולנוע, וידאו על פי דרישה 
 הקרנת בכורה:  ארצות הברית 24 בנובמבר 2021 ישראל 25 בנובמבר 2021
 משך הקרנה:  109 דקות
 שפת הסרט:  אנגלית 
 סוגה:  סרט פנטזיה, סרט מוזיקלי 
 מקום התרחשות:  Encanto 
 תקציב:  120 מיליון דולר
 הכנסות:  253.3 מיליון דולר
 פרסים:  פרס גלובוס הזהב לסרט הטוב ביותר - הנפשה פרס באפט"א לסרט האנימציה הטוב ביותר פרס אנני לפסקול הטוב ביותר פרס אוסקר לסרט המונפש הטוב ביותר
 movies.disney.com/encanto
 דף הסרט ב־IMDb
 
אנקאנטו (בספרדית: Encanto, בתרגום חופשי: כישוף) הוא שמו של הסרט ה-60 בסדרת סרטי האנימציה הקלאסיים של אולפני ההנפשה של וולט דיסני. עלילתו סבה סביב נערה צעירה מקולומביה, היחידה מבין בני משפחתה שהיא נטולת כוחות כישוף.
את הסרט ביימו ביירון הווארד וג'ארד בוש, שעבדו בצוותא גם על "זוטרופוליס". לין-מנואל מירנדה, שהלחין את פס הקול של הסרט "מואנה", הלחין גם את פסקול הסרט הנוכחי. בסרט נכלל השיר "We Don't Talk About Bruno", שזכה להצלחה רבה והגיע למקום הראשון במצעד של מגזין בילבורד, בילבורד הוט 100. הסרט יצא לאקרנים ב-24 לנובמבר 2021.
הסרט זכה בפרס באפט"א לסרט האנימציה הטוב ביותר בטקס פרסי האקדמיה הבריטית לקולנוע ה-75, בפרס אנני לפסקול הטוב ביותר בטקס פרסי אנני ה-49, בפרס גלובוס הזהב לסרט הטוב ביותר - הנפשה בטקס פרסי גלובוס הזהב ה-79 ובפרס אוסקר לסרט המונפש הטוב ביותר בטקס פרסי אוסקר ה-94. כמו כן הסרט קיבל מועמדות לפרס אנני לסרט הטוב ביותר בטקס פרסי אנני ה-49.
הסרט עלה בדיסני+ לכבוד השקתה בישראל ב-16 ביוני 2022.
תקציר העלילה

בעקבות פלישה של כוחות צבאיים לכפר שלהם, נאלצים פדרו ואבואלה מדריגל, זוג נשוי צעיר, לברוח מביתם בכפר הקולומביאני עם שלישיית התינוקות שלהם - חולייטה, פפה וברונו. הפולשים הורגים את פדרו, אבל הנר של אבואלה מניס את הפולשים באופן קסום ויוצר את הקאסיטה, בית חי עבור המשפחה שממוקם באנקאנטו, אזור קסום המוקף בהרים גבוהים.
חמישים שנה לאחר מכן, כפר חדש משגשג תחת הגנת הנר, והקסם בו מעניק כישרונות וכוחות קסם לכל צאצא ממשפחת מדריגל בגיל חמש, איתם הוא אמור לשרת את הקהילה הכפרית. עם זאת, ברונו שנרדף בעקבות כישרונו לחזות את העתיד, נעלם לפני עשר שנים. מירבל, בתה הצעירה בת ה-15 של חולייטה, לא קיבלה כשרון כלל בלי סיבה מוסברת.
בערב בו אנטוניו בן החמש מקבל את היכולת לתקשר עם חיות, מירבל מבחינה בסדק בקאסיטה ושמה לב שהנר מהבהב, אך אזהרותיה לא נשמעות. לאחר שהיא מאזינה לאבואלה מתפללת ומביעה חשש לקסם ולגורל האנקאנטו, מירבל מחליטה להציל את הנס ואת הקסם. ביום הבא, היא מדברת עם אחותה החזקה במיוחד לואיזה, שמתוודה בפניה על הלחץ שמופעל עליה ומציעה למירבל לחפש פתרון לבעיה בחדרו של ברונו, המגדל האסור בקאסיטה. היא מספרת לה ששמעה את הבוגרים של המשפחה משוחחים על נבואה שניבא הנוגעת בדבר, אך איש אינו יודע את מה שנאמר בה.
בחדרו של ברונו, מירבל מגלה מערה הנוטה לנפול ובורחת משם עם שברי זכוכית ירוקה, המתגלים כשברי הנבואה. מחוץ לחדר, לואיזה מגלה כי הכוח שלה נחלש. בעוד המשפחה מזכירה למירבל למה אסור לדבר על ברונו, מירבל מגלה בשברי הזכוכית תמונה שלה עם הקאסיטה הסדוקה מאחוריה.
בהמשך אותו ערב, איזבלה, אחותה הגדולה של מירבל בעלת היכולת להצמיח פרחים, מתכוננת להצעת הנישואים שלה עם השכן שלה, מריאנו גוזמן. במהלך ארוחת הערב של מריאנו עם משפחת מדריגל, דולורס, בעלת יכולת שמיעה על-טבעית, מספרת לכולם על הגילויים האחרונים של מירבל, מה שגורם לקאסיטה להיסדק פעם נוספת, ובכך נהרסת הצעת הנישואין של מריאנו לאיזבלה.
בתוך כל הבלאגן, מירבל עוקבת אחרי קבוצת עכברושים דרך מעבר סודי מאחורי תמונה ובו היא מגלה את ברונו. ברונו מגלה כי הוא מעולם לא עזב את הבית, וכי הוא החליט להיעלם בעקבות חיזיון הזכוכית על מירבל והקאסיטה הנסדקת ולשבור אותו על מנת שמירבל לא תיפגע. בחדרו של אנטוניו, ברונו חוזה חיזיון נוסף, בו חיבוק של מירבל ואיזבלה אחותה מחזק את להבת הנר.
מירבל מתנצלת בפני איזבלה, וזו מתוודה בפניה כי היא אינה רוצה להתחתן עם מריאנו וכי היא עושה זאת רק כדי לשמור על התדמית שלה כילדה המושלמת. מירבל עוזרת לאיזבלה לפתח את כוחותיה והשתיים מתחבקות, אך אבואלה שרואה את השתיים מאשימה את מירבל בהשפעה רעה על בני המשפחה רק בגלל שהיא לא קיבלה כישרון מיוחד. מירבל רבה עם אבואלה ומאשימה אותה ביצירת לחץ על כל בני המשפחה, שאף פעם לא יעמדו בדרישותיה המוגזמות. במהלך הוויכוח הקאסיטה נסדקת עוד יותר עד שהיא קורסת לגמרי ולהבת הנר נכבית, ובכך בני המשפחה נותרים חסרי כוחות קסם. מירבל בורחת ממשפחתה, שמתחילה בחיפושים אחריה.
כמה שעות לאחר מכן, אבואלה מוצאת את מירבל הבוכה על גדת הנהר בו פדרו נהרג ומסבירה לה איך בעקבות הסיפור הטרגי שלה היא התעלמה מההרס שגרמה לבני משפחתה עם דרישותיה. מירבל ואבואלה משלימות. ברונו חוזר לחיק המשפחה, ויחד עם תושבי הכפר הקסיטה נבנית מחדש. מירבל מתקינה ידית חדשה לדלת הראשית, ובכך כוחות הקסם חוזרים למשפחה.
הפקה

בנובמבר 2016, לין-מנואל מירנדה חשף שג'ון לאסיטר, בזמנו המנכ"ל של אולפני ההנפשה של וולט דיסני, הציג לפניו רעיון של פרויקט אנימציה, לצד ביירון האוורד. מירנדה ציין שכאשר הוא הצטרף לעבודה על הפרויקט הוא כבר היה בשלבי הכנה מוקדמים.
ב-29 בינואר 2020, פורסם כי אולפני ההנפשה של וולט דיסני מכינים סרט אנימציה חדש המתמקד במשפחה לטינית, ותהיה זאת הפעם הראשונה בה סרט אנימציה של דיסני מתמקד בדמויות לטיניות. ביירון האוורד וג'ארד בוש, אשר עבדו על הסרט "זוטרופוליס", נבחרו לביים את הסרט הנוכחי, כאשר קלארק ספנסר ואיווט מרינו פלורס נבחרו להפיק את הסרט. בוש גם נבחר לשמש כתסריטאי של הסרט יחד עם צ'ריס קסטרו סמית.
ב-17 ביוני 2020, נחשף שמו של הסרט. נמסר אז כי הסרט יתמקד בנערה רגילה אשר שייכת למשפחה לטינית קסומה. כאשר מספר כתבות אמרו שהסרט יתרחש בברזיל, לין-מנואל מירנדה חשף כי עלילת הסרט תתרחש למעשה בקולומביה, וכמו כן, כי מירנדה יכתוב את השירים לסרט. באותו יום נחשף כי קסטרו סמית תביים את הסרט בנוסף לכתיבת התסריט.
הפצה

ב-30 ביולי 2020 חברת וולט דיסני הכריזה על תאריך הפצת הסרט בקולנוע. הסרט יצא לאקרנים בארצות הברית ב-24 בנובמבר 2021 בהפצת סרטי אולפני וולט דיסני.
פסקול

ביוני 2020, חשף מירנדה כי הוא הולך לכתוב את המוזיקה של הסרט, כולל 8 שירים מקוריים באנגלית ובספרדית. לאחר הקרנת הבכורה של הסרט, הוא סיכם כי הוא כתב שירים לסרט ממש בתחילתו. ב-8 בספטמבר 2021, נודע כי ג'רמיין פרנקו, שהלחינה את שירי הסרט "קוקו" משנת 2017, החלה להלחין את שירי הסרט.
פסקול הסרט של "אנקנטו" שוחרר ב-19 בנובמבר 2019. הפסקול זכה להצלחה מסחררת, הוא ניצב בראש פסגת הבילבורד 200 – הפסקול השישי המגיע להישג זה. שישה משיריו נכנסו למצעד הבילבורד הוט 100, ביניהם "We Don't Talk About Bruno" שהגיע למקום הראשון – המיקום הגבוה ביותר אליו הגיע שיר של דיסני במאה ה-21 במצעד זה. בנוסף השיר הגיע למקום הראשון במצעד הבריטי. שאר השירים המקוריים גם צעדו במצעד. כמו כן, השיר Dos Oruguitas מועמד לפרס האוסקר לשנת 2021.